
Z A P I S N I K

15. sjednice Vijeća Mjesnog odbora „Bruno Bušić“, održane 6.7.2022. g. s početkom u 19:00 sati u prostorijama mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Mirjana Grubišić
4. Iva Ramljak
5. Borna Smrk
6. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 6 članova Vijeća, te otvara 15. sjednicu Vijeća Mjesnog odbora.
Predsjednica predlaže verifikaciju zapisnika 14. sjednice koji su članovi Vijeća dobili e-poštom.
Vijeće prihvaća tekst Zapisnika 14. održane 9.6.2022. godine jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći



D N E V N I   R E D

1. Davanje mišljenja na Prijedlog odluke o izmjenama i dopuni Odluke o davanju u zakup i drugo korištenje površina javne namjene
2. Godišnji izvještaj o realizaciji financijskog plana MO “Bruno Bušić” za 2021.
3. Prijedlog međusobne suradnje Mjesnog odbora i OŠ Dobriše Cesarića u svrhu provedbi EU projekata
4. Aktualna komunalna problematika
5. Korištenje prostora MS “Bruno Bušić”
6. Izvješća, pitanja i prijedlozi


Ad 1. Davanje mišljenja na Prijedlog odluke o izmjenama i dopuni Odluke o davanju u zakup i drugo korištenje površina javne namjene

Predsjednica otvara raspravu. U raspravi sudjeluju svi prisutni članovi Vijeća.

Vijeće jednoglasno prihvaća prijedlog odluke o izmjenama i dopuni Odluke o davanju u zakup i drugo korištenje površina javne namjene te donosi





Zaključak 
o davanju suglasnosti na 
prijedlog
Z A K LJ U Č K A
o davanju mišljenja o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene


	1.
	Vijeće Mjesnog odbora „Bruno Bušić“ daje pozitivno mišljenje o Prijedlogu odluke o izmjenama i dopuni Odluke o davanju u zakup i na drugo korištenje površina javne namjene.


	2.
	Ovaj zaključak dostavit će se Vijeću Gradske četvrti Peščenica - Žitnjak





Ad. 2. Godišnji izvještaj o realizaciji financijskog plana MO “Bruno Bušić” za 2021.

Vijeće jednoglasno prihvaća godišnji izvještaj o izvršenju Financijskog plana Mjesnog odbora „Bruno Bušić“.


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora ''Bruno Bušić'' za 2021.


Članak 1. 
Godišnji izvještaj o izvršenju Financijskog plana Mjesnog odbora ''Bruno Bušić'' za 2021. sadrži:

	Broj ek. klasifik.
	
OSNOVNA I POTANJA NAMJENA
	
Plan za 2021.
	Ostvareno prihoda za 2021.
	Ostvareno rashoda za 2021.
	Indeks (5/3*100)

	1
	2
	3
	4
	5
	6

	 
	RASHODI
	771.229,00
	771.229,00
	774.763,94
	100,46

	3
	RASHODI POSLOVANJA
	771.229,00
	771.229,00
	774.763,94
	100,46

	32
	Materijalni rashodi
	771.229,00
	771.229,00
	774.763,94
	100,46

	323
	Rashodi za usluge
	665.929,00
	665.929,00
	671.362,55
	100,82

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	665.929,00
	665.929,00
	671.362,55
	100,82

	 
	ODRŽAVANJE JAVNIH POVRŠINA
	357.504,00
	357.504,00
	368.651,48
	103,12

	 
	ODRŽAVANJE NERAZVRSTANIH CESTA
	308.425,00
	308.425,00
	302.711,06
	98,15

	329
	Ostali nespomenuti rashodi poslovanja
	105.300,00
	105.300,00
	103.401,39
	104,45

	3291
	Naknade za rad predstavničkih i izvršnih tijela, povjerenstava i slično
	99.000,00
	99.000,00
	103.401,39
	104,45

	3299
	Ostali nespomenuti rashodi poslovanja
	6.300,00
	6.300,00
	0,00
	0,00



Članak 2.
Ovaj će Godišnji obračun biti objavljen na oglasnoj ploči Mjesnog odbora ''Bruno Bušić''.

Ad.3. Prijedlog međusobne suradnje Mjesnog odbora i OŠ Dobriše Cesarića u svrhu provedbi EU projekata

Mjesni odbor zaprimio je prijedlog međusobne suradnje lokalne zajednice i škole koje je dogovoreno na vijeću roditelja škole.
Škola traži suradnju u provedbi projekata ChikArt i Zdravo i sigurno u školu.

U sklopu ChikArt učenici su osmislili zbrinjavanje opušaka na području dječjih parkova te u tu svrhu predlažu postavljanje posuda za sakupljanje opušaka koje su sami osmislili i izradili. Opušci bi se dalje reciklirali i koristili u izradi predmeta od gline. Za potrebe projekta predlažu postavljanje posuda za opuške kod i u dječjem igralištu preko puta škole, kod ulaza u školu i u školsko dvorište.

Drugi projekt Zdravo i sigurno u školu koji je nastao uočavanjem velikog sigurnosnog problema u neposrednoj okolini škole, a bavi se gustoćom prometa i sigurnošću djece u prometu na prometnicama u blizini škole.
U sklopu projekta predlažu se dvije aktivnosti
1. Označavanje puta do škole – traži se dopuštenje da PRIJE početka šk. godine 2022./2023. Oboji/označi put do škole na način da se naprave oznake (točke) na pločnicima koji bi učenike pješake vodile sigurnim putem do škole. Točke bi započele 50-300 m od škole na obližnjim pločnicima.
2. Kao veliki sigurnosni problem učenici su uočili nepropisno zaustavljanje automobila ispred škole u vrijeme dolaska i odlaska učenika čime se ugrožena i djeca koja izlaze iz automobila kao i sva ostala djeca koja se u tom trenu kreću tim dijelom prometnice. Predlaže se da na postojećim prometnicama Lucićeva (između ulaza u garaže i spremnika za otpad) i Šimićeva (na dijelu uz školsku ogradu gdje se spaja s Leskovara) označe mjesta za izlazak učenika

Škola također obavještava o obilježavanju Europskog dana bez automobila akcijom Dođi u školu na vlastiti pogon koja će se održati 22.9.2022. godine.

Predsjednica otvara raspravu. U raspravi sudjeluju svi prisutni članovi Vijeća.
Vijeće podržava provedbu projekata u dijelu postavljanja posuda za opuške i označavanja sigurnog puta do škole.
U dijelu osiguranja mjesta za zaustavljanje automobila roditelja koji dovoze djecu u školu Vijeće ne može udovoljiti zahtjevu škole jer predviđene lokacije su dvosmjerne ulice gdje nema mjesta za posebno označavanje mjesta za zaustavljanje. Vijeće je zatražilo postavljanje kamera kod škole kako bi problem nepropisnog zaustavljanja na taj način regulirao. 
Nakon rasprave i provedenog glasovanja utvrđuje se da Vijeće jednoglasno donosi 


Zaključak 
o podršci Vijeća Mjesnog odbora “Bruno Bušić” u svrhu provedbe EU projekata 
 Osnovnoj školi Dobriše Cesarića 

Vijeće Mjesnog odbora „Bruno Bušić“ podržava molbu Osnovne škole Dobriše Cesarića te predlaže Vijeću Gradske četvrti Peščenica-Žitnjak da podrži prijedlog Osnovne škole Dobriše Cesarića u svrhu međusobne suradnje lokalne zajednice i škole pri  provedbi sljedećih učeničkih projekata u okviru EU projekata OUTSIDE i Comm EDU:
 
· projekta ChikArt i postavljanje posuda za sakupljanje opušaka kod i u dječjem igralištu preko puta škole u Ulici K.Š. Gjalskog, kod ulaza u školu i u školskom dvorištu.

· projekta Zdravo i sigurno u školu u sklopu kojeg bi se PRIJE početka šk. godine 2022./2023. obojao/označio put do škole na način da se naprave oznake (točke) na pločnicima koji bi učenike pješake vodile sigurnim putem do škole. Točke bi započele 50-300 m od škole na obližnjim pločnicima.

· o poduzetom izvijesti ovo Vijeće.


Ad. 4. Aktualna komunalna problematika

Predstavnik stanara Jakšićeve 14-20  M.T. putem maila zatražio je postavljanje stola ispred Jakšićeve 20 gdje se nalaze dvije klupe pri čemu bi trebalo jednu klupu izmjestit tako da stol bude između njih.


Član Vijeća Borna Smrk predlaže postavljanje stupića kod Cafe bara Lea, Ravenska ul. 14, zbog nepropisno parkiranih automobila koji otežavaju kretanje u ulici.


Bez rasprave, jednoglasno Vijeće donosi sljedeće zaključke


Zaključak 
o uvrštavanju komunalne problematike u Plan komunalnih potreba


Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da  u Plan komunalnih potreba godinu uvrsti 

· postavljanje stola ispred Jakšićeve 20 gdje se nalaze dvije klupe pri čemu bi trebalo jednu klupu izmjestit tako da stol bude između njih

· o poduzetom izvijesti ovo Vijeće.


· o poduzetom izvijesti ovo Vijeće.



Zaključak 
o uvrštavanju komunalne problematike u Plan komunalnih potreba


Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da  u Plan komunalnih potreba godinu uvrsti 

· postavljanje stupića ili klamerica kod Cafe bara Lea (Ravenska ul. 14) na dijelu Jakšićeve ulice između Prikrajske i Ravenske ulice (grafički prikaz u privitku 1.)

· o poduzetom izvijesti ovo Vijeće.


· o poduzetom izvijesti ovo Vijeće.




Ad. 5. Korištenje prostora MO “Bruno Bušić”
 

Vijeće je primilo zahtjev za povremeno korištenje prostora MO Brune Bušić od strane Slobodana Ljakića za potrebe Matice umirovljenika Pešćenica Žitnjak KUD “Treća dob“ od 15.6.2022. godine. Naknadno na upit dostavljen je plan aktivnosti i rada. Zatražen je termin srijedom u vremenu od 9:00 do 12:00h u maloj dvorani.

Bez rasprave, jednoglasno Vijeće donosi



Zaključak 
o povremenom korištenju prostora MS „Bruno Bušić“ 


[bookmark: _Hlk111540891]Vijeće Mjesnog odbora „Bruno Bušić“ odobrava Zahtjev za korištenje prostora Matici umirovljenika Pešćenica Žitnjak KUD “Treća dob“ u terminu srijedom od 9:00 do 12:00h u maloj dvorani.


Ad. 6. Izvješća, pitanja i prijedlozi

Predsjednica izvještava o poduzetim aktivnostima i obavijestima koje je MO zaprimio.
· Predsjednica je 31.5.2022. uputila upit prema predsjedniku gradske četvrti vezano uz zamjenu uspornika na Borongajskoj cesti kod autobusne stanice Kolareva, obzirom da je u odgovoru Gradskog ureda za obnovu, izgradnju, prostorno uređenje, graditeljstvo, komunalne poslove i promet navedena kriva lokacija (križanje Borongajske i Kolareve) za koju je rečeno da nije u planu postavljanje uspornika. Gradski ured Pešćenica žitnjak uputio je 21. lipnja 2022. godine Gradskom ureda za obnovu, izgradnju, prostorno uređenje, graditeljstvo, komunalne poslove i promet zahtjev za postupanje sukladno zaključku MO.
· Gradski ureda za obnovu, izgradnju, prostorno uređenje, graditeljstvo, komunalne poslove i promet očitovao se 27. svibnja po pitanju proglašenja Ulice Milana Pavelića jednosmjernom od istoka prema zapadu. Zahtjev za upućen Ministarstvu unutarnjih poslova, Policijskoj upravi zagrebačkoj, Službi prometne policije na ishođenje prethodne suglasnosti.
· Predsjednica je uputila nekoliko zahtjeva za sanacijama i odvozom glomaznog otpada
· 23.6. 2022. prijava za zbrinjavanje gomaznog otpada  na lokacijama Zeleni otoci, glomazni otpad kod MO, Vidrićeva 31
· 
· 27. 6. 2022. održavanje dječjeg parka u Šimunovićevoj i poduzimanje radnji kako bi posađena drveća preživjela
· 27. 6.2022. zahtjev za sanaciju kanalica oborinskih voda kod Gjalskog 42
· 27. 6. 2022. oštećenja na toboganu u dječjem parku u Ulici K. Š. Gjalskog i sanaciju ulegnuća staze
· 27. 6. 2022. prijava glomaznog otpada na lokacijama Vidrićeva 25, Jakšićeva 20, Gjalskog 54
· 30. 6. 2022. prijava glomaznog otpada na lokacijama Gjalski preko uputa škole, Gjalski 46, preko puta Vidrićeve 11, iza kontejnera kod MO uz prugu, Jakšićeva 20
· Predsjednica je bila na izvidima s projektantima za potrebe projektiranja parka Šumica i dječjeg vježbališta (28.6.2022.) te dječjeg igrališta kod Borongaj aerodrom 14 (15.6.2022.)
· Predsjednica je bila na izvidu za potrebe definiranja mjesta sadnje drveća na tri lokacije
· 10.6. 2022. predsjednica je uputila mail na Čistoću s pitanjima vezanim za postavljanje smetlarnika i zatražila je sastanak. Do nanašnjeg dana nije dobila odgovor.
· Uređenje Brckovljanske ulice planira u studenom 
· Uređenje Ravenske ulice planira se krajem studenoga i početkom prosinca


Dana 14. 6. 2022. godine održana je koordinacija s predstavnicima suvlasnika vezano uz implementaciju novog sustava zbrinjavanja otpada odnosno postavljanje boksova za spremnike za odlaganje komunalnog otpada na javnim površinama na području MO "Bruno Bušić". Predsjednica je na koordinaciji predstavila problematiku koju je Vijeće MO prepoznalo i zbog čega je sazvalo izvanrednu sjednicu održanu 22.5.2022. godine., na kojoj su doneseni zaključci i zatražen je sastanak s Čistoćom. 
Na 13. sjednici uzimajući sve u obzir navedeno Vijeće jednoglasno je zaključilo:
1. da zakonska regulativa ne obuhvaća i ne regulira predmetnu problematiku na odgovarajući način čime se građanima nameću obveze bez pravne zaštite.
2. da se trenutnim pristupom novom zbrinjavanju otpada ne postižu optimalni rezultati. Ulaganja su velika, zauzima se više zelenih površina, više posla za Čistoću, veći broj mjesta za odlaganje otpada, veliki broj korisnika po smetlarniku za koje ne postoji direktna kontrola. Nema načina da se kontroliraju građani koji nepropisno odlažu otpad što može biti i pored smetlarnika kao niti da se spriječi ili kazni vandaliziranje smetlarnika. Zbog svega je za očekivati je da će situacija sa smećem biti i gora nego trenutno te da ovako zbrinjavanje otpada neće dati rezultate koje je primarno imalo te da će smetlarnici na kraju imati samo estetsku ulogu.
3. da vanjski smetlarnici nisu optimalno dugogodišnje rješenje. Potrebno je postepeno uvoditi najmodernije sustave zbrinjavanja otpada koji omogućava elektroničko praćenje uz video nadzor. Na taj način bit će moguće neodgovorne građane kazniti, a ne krivicu prebaciti na sve pogotovo one koji poštuju propise. Potrebna su nam moderna dugoročna rješenja koja će opravdati ulaganja.

Također Vijeće Mjesnog odbora „Bruno Bušić“ jednoglasno je donijelo Zaključak kojim predlaže Vijeću Gradske četvrti Peščenica – Žitnjak:

1. da se nadležnim službama upute sljedeći upiti vezano uz implementaciju novog sustava zbrinjavanja otpada
a. Koji je odnos Grada i građana (zgrade) te prava i obveze obzirom da su kontejneri i zemljište gradsko, a prostor/smetlarnik od zgrade?
b. Na koji način će se građani moći pravno zaštiti obzirom da nemaju nadzor nad smetlarnikom? (vandalizam, oštećenja smetlarnika, ostavljanje otpada uz smetlarnik, krive vrećice)
c. Što će biti sa zgradama koje nemaju sredstva niti mogućnost dizanja kredita?
d. Zašto u izvidima za lokacije postavljanja smetlarnika nisu uključeni upravitelji zgrada koji najbolje poznaju zakonodavstvo vezano uz stambene zgrade?

2. da se nadležnim službama uputi zahtjev da

a. se napravi realna procjena potreba kako bi se jasno definirale zapremnine spremnika što treba uzeti u odnosu na broj odvoza.
b. obzirom na povećanje broja lokacija tražimo rješenje kojim će se osigurati okrupnjavanje i smanjenje broja lokacija odlaganja otpada i razmatranje postavljanje podzemnih spremnika na pojedinim lokacijama. Tražimo sastanak s nadležnim službama (Čistoća, nadležni gradski uredi)  kako bi se pronašlo rješenje koje će osigurati ostvarenje ciljeva implementacije novog sustava zbrinjavanja otpada uz osiguranje svih prava korisnika.
c. se definiraju smetlarnici koji će se morati kupiti preko Grada, njihove dimenzije i cijene te da se uzme u obzir potreba za manjim smetlarnicima za 2-4 kante za zgrade s manjim brojem stanova. Također je potrebno definirati proceduru i cijenu vezano uz popločavanje/betoniranje podloge za smetlarnik kao i definirati minimalne uvjete za smetlarnike unutar zgrade.
d. se odgodi stupanje na snagu Odluke o javnoj usluzi sakupljanja komunalnog otpada u Gradu Zagrebu.

Tijekom koordinacije građani su postavljali pitanja i podijelili problematiku s terena prilikom obavljanja očevida za utvrđivanje lokacija za postavljanje smetlarnika pri čemu su se od timova dobivale različite i često kontradiktorne informacije. Obzirom da smetlarnike moraju financirati građani većina smatra da trošak postavljanje smetlarnika ne bi trebali snositi građani već čistoća koja je pružatelj usluge te da nisu suglasni s financiranjem smetlarnika iz pričuve. Drugu zabrinutost koju se izrazili je broj lokacija i količina smetlarnika koja će biti postavljena na području MO Bruno Bušić prije svega vezano uz limenke koje nemaju prostore za stavljanje kanti za smeće niti zemljišta u vlasništvu zgrade. Osim povećanja broja lokacija dolazi i do znatnog broja povećanja broja kontejnera. 
Određeni broj zgrada opterećen je s kreditima za uređenje zgrada zbog čega stanari ne žele biti dodatno financijski opterećeni. Neke zgrade nemaju predstavnike stanara i nisu obuhvaćene očevidima što će predstavljati veliki problem u sveobuhvatnoj implementaciji novog sustava zbrinjavanja otpada obzirom da Čistoća predlaže rješenja samo za lokacije koje su podnijele zahtjeve.
Predsjednica je na kraju zamolila predstavnike da objedine svoje zahtjeve za dodjelu javnih površina za cijele zgrade kako bi se izbjeglo da ulazi samostalno imaju smetlarnike što bi dodatno povećalo broj lokacija i površina na kojima će se odlagati otpad te da se obrate MO za pomoć i daljnju koordinaciju.

Pitanja i prijedloga nema i ovime je iscrpljen dnevni red. Predsjednica u 20:15 zatvara 15.
sjednicu VMO.



Zapisnik sastavila
Sandra Tomljenović



KLASA: 024-08/22-003/1387
URBROJ: 251-13-11-11-22-3
Zagreb, 6. srpnja 2022.


Predsjednica
Vijeća Mjesnog odbora „Bruno Bušić“
Sandra Tomljenović, mag. biol.





[bookmark: _GoBack]Privitak 1. Postavljanje stupića ili klamerica kod Cafe bara Lea

